নারী ও শিশু নির্যাতন আইনের মামলাগুলোর সাজার হার নিম্ন হওয়ায় বিভিন্ন মহল থেকে প্রচুর সমালোচনা হয়। এ সমালোচনায় সরকারের মন্ত্রী থেকে শুরু করে মুটে মজুর শ্রেণির মানুষ পর্যন্ত রয়েছে। কেউ কেউ বলেন, এসব মামলা মিথ্যা। কেউ কেউ বলেন, পুলিশের তদন্তের দুর্বলতার জন্যই অপরাধীদের সাজা হয় না। কেউ কেউ আবার এমনও দাবি করেন যে, এ আইনটি বর্তমানে পুরুষ নির্যাতনের হাতিয়ারে পরিণত হয়েছে। তাই পুরুষ নির্যাতন নিবারণের জন্য পৃথক আইন দরকার।